钦定古今图书集成/明伦汇编/官常典/第373卷 > 蔡邕独断 > 崔邠
## 钦定古今图书集成/明伦汇编/官常典/第373卷 > 蔡邕独断 > 崔邠

按《唐书》本传：“邠字处仁，贝州武城人。父倕，三世一爨，
当时治家者推其法。至德初，献赋行在，肃宗异其文，
位吏部侍郎。邠第进士，复擢贤良方正，授渭南尉，迁
补阙。上疏论裴延龄奸，以鲠亮知名。由中书舍人再
迁吏部侍郎。性温裕沈密，行已又简俭，宪宗器之。裴
垍亦荐邠材可宰相。会病，遂不拜。久乃为太常卿，知”
吏部尚书铨。故事，太常始视事，大阅《四部乐》，都人纵
观。邠自第去帽，亲导母舆，公卿见者皆避道，都人荣
之。以母忧解，卒于丧，年六十。赠吏部尚书，谥曰文简。
弟酆、郾、郇、《鄯、郸》。